CELEX: 32016R0638
Language: et
Date: 2016-04-22 00:00:00
Title: Komisjoni rakendusmäärus (EL) 2016/638, 22. aprill 2016, millega võetakse tagasi toimeaine Z-13-heksadetseen-11-üün-1-üülatsetaadi heakskiit kooskõlas Euroopa Parlamendi ja nõukogu määrusega (EÜ) nr 1107/2009 ning muudetakse komisjoni rakendusmäärust (EL) nr 540/2011 (EMPs kohaldatav tekst)

23.4.2016   
            
            
               ET
            
            
               Euroopa Liidu Teataja
            
            
               L 108/28
            
         KOMISJONI RAKENDUSMÄÄRUS (EL) 2016/638,
   22. aprill 2016,
   millega võetakse tagasi toimeaine Z-13-heksadetseen-11-üün-1-üülatsetaadi heakskiit kooskõlas Euroopa Parlamendi ja nõukogu määrusega (EÜ) nr 1107/2009 ning muudetakse komisjoni rakendusmäärust (EL) nr 540/2011
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (1) eriti selle artikli 21 lõikes 3 teisena esitatud juhtumit ja artikli 78 lõiget 2,
   ning arvestades järgmist:
   
               (1)
            
            
               Komisjoni direktiiviga 2008/127/EÜ (2) lisati Z-13-heksadetseen-11-üün-1-üülatsetaat toimeainena nõukogu direktiivi 91/414/EMÜ (3) I lisasse. Komisjoni rakendusmäärusega (EL) 2015/418 (4) nõuti teavitajalt 30. juuniks 2015 kinnitavat teavet ärilisel eesmärgil valmistatud tehnilise materjali näitajate kohta, sealhulgas teavet oluliste lisandite kohta.
            
         
               (2)
            
            
               Direktiivi 91/414/EMÜ I lisas esitatud toimeained loetakse määruse (EÜ) nr 1107/2009 alusel heakskiidetuks ja need on loetletud komisjoni rakendusmääruse (EL) nr 540/2011 (5) lisa A osas.
            
         
               (3)
            
            
               Taotleja ei esitanud nõutud kinnitavat teavet kehtestatud tähtajaks, milleks oli 30. juuni 2015. Taotleja kinnitas 10. septembril 2015 komisjonile saadetud e-kirjas, et ei kavatse kõnealust teavet esitada.
            
         
               (4)
            
            
               Seetõttu on asjakohane Z-13-heksadetseen-11-üün-1-üülatsetaadi heakskiit tühistada.
            
         
               (5)
            
            
               Seepärast tuleks rakendusmääruse (EL) nr 540/2011 lisa vastavalt muuta.
            
         
               (6)
            
            
               Liikmesriikidele tuleks anda aega Z-13-heksadetseen-11-üün-1-üülatsetaati sisaldavate taimekaitsevahendite lubade tühistamiseks.
            
         
               (7)
            
            
               Kui liikmesriigid annavad Z-13-heksadetseen-11-üün-1-üülatsetaati sisaldavate taimekaitsevahendite jaoks ajapikendust kooskõlas määruse (EÜ) nr 1107/2009 artikliga 46, peab kõnealune ajapikendus lõppema hiljemalt 18 kuud pärast käesoleva määruse jõustumist.
            
         
               (8)
            
            
               Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Heakskiidu tühistamine
   Tühistatakse toimeaine Z-13-heksadetseen-11-üün-1-üülatsetaadi heakskiit.
   Artikkel 2
   Rakendusmääruse (EL) nr 540/2011 muutmine
   Rakendusmääruse (EL) nr 540/2011 lisa A osa rida 258 Z-13-heksadetseen-11-üün-1-üülatsetaadi kohta kustutatakse.
   Artikkel 3
   Üleminekumeetmed
   Liikmesriigid tühistavad toimeainena Z-13-heksadetseen-11-üün-1-üülatsetaati sisaldavate taimekaitsevahendite load 13. novembriks 2016.
   Artikkel 4
   Ajapikendus
   Ajapikendus, mille liikmesriigid annavad kooskõlas määruse (EÜ) nr 1107/2009 artikliga 46, peab olema võimalikult lühike ja lõppema hiljemalt 13. novembril 2017.
   Artikkel 5
   Jõustumine
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 22. aprill 2016
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 309, 24.11.2009, lk 1.
   
      (2)  Komisjoni 18. detsembri 2008. aasta direktiiv 2008/127/EÜ, millega muudetakse nõukogu direktiivi 91/414/EMÜ mitme toimeaine lisamisega (ELT L 344, 20.12.2008, lk 89).
   
      (3)  Komisjoni 15. juuli 1991. aasta direktiiv 91/414/EMÜ taimekaitsevahendite turuleviimise kohta (EÜT L 230, 19.8.1991, lk 1).
   
      (4)  Komisjoni 12. märtsi 2015. aasta rakendusmäärus (EL) 2015/418, millega muudetakse rakendusmäärust (EL) nr 540/2011 seoses toimeaine Z-13-heksadetseen-11-üün-1-üülatsetaadi heakskiitmise tingimustega (ELT L 68, 13.3.2015, lk 36).
   
      (5)  Komisjoni 25. mai 2011. aasta rakendusmäärus (EL) nr 540/2011, millega rakendatakse Euroopa Parlamendi ja nõukogu määrust (EÜ) nr 1107/2009 seoses heakskiidetud toimeainete loeteluga (ELT L 153, 11.6.2011, lk 1).